1. ปัจจัยความเสี่ยง

ปัจจัยความเสี่ยงที่อาจเกิดขึ้นได้และมีผลกระทบต่อบริษัท มีดังนี้

1.1 ความเสี่ยงด้านการแข่งขันและการเปิดเสรีธุรกิจประกัน

การแข่งขันจากผู้ประกอบการเดิม

ในปัจจุบันธุรกิจประกันวินาศภัยมีการแข่งขันที่รุนแรงมากในเรื่องราคา
มีการนำกลยุทธ์การตลาดทุกรูปแบบออกมาใช้ เพื่อรักษาหรือช่วงชิงส่วนแบ่งตลาดของตนเองไว้
ได้แก่ การกำหนดอัตราเบี้ยประกันภัยที่ต่ำ การเพิ่มผลประโยชน์ให้นายหน้า
การเสนออัตราเบี้ยประกันภัยในอัตราที่ต่ำและไม่คุ้มกับความเสี่ยงภัย
ทำให้ในระยะสั้นอาจได้รับเบี้ยประกันภัยเข้ามา
แต่ในระยะยาวแล้วจะสร้างผลกระทบในวงกว้างต่อธุรกิจประกันวินาศภัยทั้งระบบ

การแข่งขันจากผู้ประกอบการใหม่

เป็นที่ทราบกันดีว่า ธุรกิจประกันวินาศภัยเข้าสู่ระบบการเปิดเสรี
ผู้ประกอบการรายใหม่จะเข้ามาพร้อมกับความรู้และเทคโนโลยี (Know How)
และฐานการเงินที่แข็งแกร่ง

อย่างไรก็ตาม บริษัทฯได้เตรียมพร้อมสำหรับการแข่งขันดังกล่าวมาโดยตลอด
โดยพิจารณาอัตราค่าเบี้ยประกันภัยที่คุ้มกับความเสี่ยง
บริษัทฯมุ่งเน้นการให้บริการที่เหนือความพอใจต่อลูกค้าและผู้เอาประกันภัย
โดยการให้การบริการที่รวดเร็วและยุติธรรมต่อลูกค้าทุกรายอย่างเสมอภาค
ที่ทำให้บริษัทฯยังรักษาส่วนแบ่งตลาดไว้ได้ นอกจากนี้
บริษัทฯยังสนับสนุนและส่งเสริมให้พนักงานพัฒนาตนเอง
สร้างวัฒนธรรมองค์การให้เป็นองค์การแห่งการเรียนรู้อยู่เสมอ
เพื่อยกระดับการทำงานให้เป็นมืออาชีพ เพื่อให้สามารถพิจารณารับประกันภัยที่เหมาะสม
และมีการให้บริการที่เป็นเลิศแก่ลูกค้าตลอดไป

1.2 ความเสี่ยงในด้านอำนาจซื้อลดลง

ในช่วงที่ภาวะเศรษฐกิจตกต่ำ เป็นช่วงที่ลูกค้าของบริษัทฯ ทั้งบุคคลธรรมดา นิติบุคคล
หรือหน่วยงานของภาครัฐต่างมีอำนาจซื้อลดลง บางรายลดความคุ้มครองลง เช่น
เดิมเคยประกันภัยรถยนต์ ประเภท 1 ซึ่งคุ้มครองตัวรถคันที่เอาประกันภัยและคู่กรณี
เพื่อประหยัดค่าเบี้ยประกันภัย ก็เปลี่ยนการทำประกันภัยรถยนต์เป็นประเภท 3
ซึ่งคุ้มครองเฉพาะบุคคลที่ 3 เท่านั้น ค่าเบี้ยประกันภัยก็ลดลง
ในบางกรณีผู้เอาประกันภัยก็เลือกที่จะรับเสี่ยงภัยเอง
โดยยกเลิกการประกันภัยไปเลยหรือยังคงทำประกันภัยอยู่ แต่ขอลดความคุ้มครองบางเรื่องลง

ความเสี่ยงในด้านอำนาจซื้อลดลงนี้ถือได้ว่าเป็นความเสี่ยงที่มีระบบ (Systematic Risk)
เป็นความเสี่ยงที่มีผลกระทบต่อทุกหมวดอุตสาหกรรม อย่างไรก็ตาม
บริษัทฯได้ให้ความสำคัญเกี่ยวกับความเสี่ยงด้านนี้
โดยให้พนักงานรับประกันภัยพิจารณาถึงสาเหตุที่ลูกค้าจะลดความคุ้มครองหรือเปลี่ยนประเภทการประกันภัย
และติดตามลูกค้าให้มีความเข้าใจและยังทำประกันภัยตามเดิม นอกจากนี้
บริษัทฯยังมุ่งเน้นขยายฐานลูกค้ารายย่อย

3.  (4)

1.3 ความเสี่ยงอันเนื่องจากการกระทำอันไม่สุจริต

เพื่อหวังผลประโยชน์จากการเอาประกันภัย (Moral Hazard)
ความเสี่ยงนี้อาจกล่าวได้ว่าเป็นภาวะภัยทางศีลธรรม
เป็นภาวะหรือเงื่อนไขที่ทำให้บริษัทฯเกิดการเสี่ยงภัยสูงขึ้น เนื่องจากผู้เอาประกันไม่สุจริต เช่น
ผู้เอาประกันอัคคีภัยเจตนาวางเพลิงเพื่อหวังเงินค่าสินไหมทดแทน

บริษัทฯได้เพิ่มความระมัดระวังในการพิจารณารับประกันภัย
โดยพิจารณาประวัติการติดต่อกับบริษัทในอดีต พิจารณาจากอัตราความเสียหาย (Loss Ratio)
ฐานะการเงินและผลการดำเนินงานของผู้เอาประกันภัยที่เป็นปัจจุบัน
ในกรณีที่มีข้อบ่งชี้ว่าจะมีความเสี่ยงนี้
บริษัทฯอาจไม่รับประกันภัยหรือเพิ่มอัตราค่าเบี้ยประกันภัยให้สูงขึ้นให้คุ้มกับความเสี่ยงหรือการกำหนดการรับผิดชอบส่วนแรก
(Excess) ซึ่งหมายถึง กรณีเกิดความเสียหาย
ผู้เอาประกันภัยต้องมีส่วนรับผิดชอบส่วนแรกในความเสียหายนั้นๆด้วย

1.4 ความเสี่ยงในด้านการเก็บเงินค่าเบี้ยประกันภัย

ธุรกิจประกันวินาศภัย เป็นธุรกิจบริการที่ขายความคุ้มครอง ในต่างประเทศเมื่อมีการทำประกันภัย
ผู้เอาประกันภัยจะจ่ายชำระค่าเบี้ยประกันภัย กรณียังไม่ชำระค่าเบี้ยประกันภัย
หากเกิดความเสียหายขึ้น ผู้เอาประกันภัยจะไม่ได้รับความคุ้มครอง จนเป็นที่กล่าวกันว่า
การประกันภัยในต่างประเทศ No Premium No Cover

แต่สำหรับในประเทศไทย ผู้เอาประกันภัย, ตัวแทน, นายหน้า
ในกรณีที่ได้รับกรมธรรม์ก่อนและจ่ายเงินภายหลัง
อาจจะเสี่ยงในแง่เก็บเงินไม่ได้เลยจากผู้เอาประกันภัย หรือตัวแทน/นายหน้าที่มีปัญหา

เพื่อลดความเสี่ยงในด้านนี้ บริษัทฯจะมีการค้ำประกันฯ
และในกรณีที่ให้ตัวแทนเก็บเงินแทนบริษัทฯจะต้องถูกกำหนดวงเงิน โดยนำหลักทรัพย์
หรือบุคคลค้ำประกัน ในกรณีที่เก็บเงินไม่ได้จะปฏิบัติตามข้อบังคับของกรมการประกันภัย

เบี้ยประกันภัยค้างรับ สามารถแยกตามอายุหนี้ค้างรับ ดังนี้

+---------------------------------------------+-----------+-----------+
|                                             | ปี 2544    | ปี 2543    |
|                                             |           |           |
|                                             | (พันบาท)   | (พันบาท)   |
+---------------------------------------------+-----------+-----------+
|  ไม่เกิน 3 เดือน                               | 783,538   | 621,895   |
|                                             |           |           |
|  มากกว่า 3 เดือน - 6 เดือน                     | 124,143   | 217,667   |
|                                             |           |           |
|  มากกว่า 6 เดือน - 12 เดือน                    | 75,268    | 72,967    |
|                                             |           |           |
| มากกว่า 12 เดือน                              | 49,986    | 125,322   |
|                                             |           |           |
| รวม                                         | 1,032,935 | 1,037,851 |
|                                             |           |           |
| หัก ค่าเผื่อหนี้สงสัยจะสูญ                          | (37,089)  | (29,639)  |
|                                             |           |           |
| สุทธิ                                         | 995,846   | 1,008,212 |
+---------------------------------------------+-----------+-----------+

4.  (5)

บริษัทฯตั้งค่าเผื่อหนี้สงสัยจะสูญ โดยพิจารณาจากลูกหนี้เงินกู้และค่าเบี้ยประกันภัยค้างรับ
สำหรับลูกหนี้เงินกู้ พิจารณาที่คาดว่าจะเก็บไม่ได้จากประวัติการชำระหนี้ ฐานะการเงินของลูกหนี้
ตลอดจนราคาหลักทรัพย์ค้ำประกันของลูกหนี้ สำหรับผลขาดทุนโดยประมาณที่อาจเกิดขึ้น
สำหรับลูกหนี้ค่าเบี้ยประกันภัยพิจารณาโดยการประมาณจำนวนหนี้สงสัยจะสูญ
ซึ่งใช้วิธีประมาณคิดเป็นอัตราร้อยละของค่าเบี้ยประกันภัยค้างรับ

1.5 ความเสี่ยงจากการลงทุนในหลักทรัพย์

1. ความเสี่ยงจากปัจจัยภายนอก
โดยรวมแล้วการลงทุนในหลักทรัพย์จะมีความสัมพันธ์กับภาวะเศรษฐกิจ การเมือง สังคม
และการเงินของโลก ภูมิภาค
และระดับประเทศรวมถึงการเปลี่ยนแปลงกฎหมายที่เกี่ยวข้องในประเทศ
สิ่งเหล่านี้ล้วนแต่มีผลกระทบต่อราคาหลักทรัพย์
และถือเป็นปัจจัยภายนอกที่กระทบกระเทือนต่อราคาหลักทรัพย์
และเป็นปัจจัยความเสี่ยงที่ไม่สามารถควบคุมได้ แต่อย่างไรก็ตาม
บริษัทได้ติดตามข้อมูลข่าวสารด้านตลาดเงินตลาดทุนอย่างใกล้ชิด
เพื่อผสมผสานการลงทุนในหมวดอุตสาหกรรมต่างๆ ให้เหมาะสม
และสอดคล้องกับภาวะการณ์ต่างๆที่เปลี่ยนแปลงไป

2. ความเสี่ยงที่เกิดจากการเปลี่ยนแปลงราคาหลักทรัพย์ประเภทหุ้นทุน
จะมีผลต่อกำไรหรือขาดทุนที่ยังไม่เกิดขึ้นของหลักทรัพย์เพื่อการลงทุนที่ต้องมีการปรับราคาทุกงวดบัญชี
เพื่อหลีกเลี่ยงความเสี่ยงดังกล่าว บริษัทฯได้พิจารณาการลงทุนโดยเน้นปัจจัยพื้นฐานเป็นสำคัญ
และเน้นการลงทุนระยะยาวที่หลีกเลี่ยงความผันผวนของราคา
แต่มุ่งเน้นไปที่ผลการดำเนินงานและฐานะการเงินของผู้ออกหลักทรัพย์เป็นสำคัญ
และบริษัทฯได้ขายหลักทรัพย์ที่มีความเสี่ยงสูงไป เป็นเหตุหนึ่งที่มีผลขาดทุนจากเงินลงทุนในหลักทรัพย์

3. ความเสี่ยงจากการลงทุนในตราสารหนี้

 การลงทุนในตราสารหนี้มีความเสี่ยงที่อาจเกิดขึ้นได้ดังนี้

3.1 ความเสี่ยงจากการเปลี่ยนแปลงของราคาตราสารหนี้ (Interest rate risk หรือ
Market risk)
เกิดจากการเปลี่ยนแปลงของอัตราผลตอบแทนในตลาดและสะท้อนมาที่ราคาตราสารหนี้
เนื่องจากบริษัทฯเน้นการลงทุนในระยะยาวหรือถือไว้จนครบกำหนด
จึงมีผลกระทบจากการขาดทุนในการขายตราสารหนี้น้อย
นอกจากนี้ราคาตราสารใกล้ครบกำหนดไถ่ถอนจะมีการเปลี่ยนแปลงน้อย
และปรับตัวเข้าสู่ราคาตามราคาที่ตราไว้เมื่อครบกำหนดไถ่ถอน

3.2 ความเสี่ยงด้านการผิดนัดชำระหนี้ (Default risk)
เกิดจากการที่ผู้ออกตราสารหนี้ไม่สามารถชำระดอกเบี้ยและเงินต้นได้ เพื่อหลีกเลี่ยงความเสี่ยงนี้
บริษัทฯจะเน้นลงทุนในตราสารหนี้ที่ผู้ออกมีคุณภาพสูง มี Credit Rating ที่ดี

3.3 ความเสี่ยงในด้านสภาพคล่อง ถึงแม้ว่าบริษัทฯจะเน้นลงทุนในตราสารหนี้ในระยะยาวก็ตาม
บริษัทฯตระหนักถึงสภาพคล่องของหลักทรัพย์นั้นๆด้วยว่า
หากมีกรณีที่บริษัทต้องขายก่อนครบกำหนดต้องมีตลาดรองรับ
ดังนั้นในการพิจารณาการลงทุนในครั้งแรก บริษัทฯจะพิจารณาด้วยว่า ตราสารที่จะลงทุนมีตลาดรอง
(Secondary Market) รองรับด้วย

5.  (6)